Številka: 100-50/2020/2

Datum: 21. 7. 2020

Na podlagi 3. točke 1. odstavka 68. člena in 3. odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – Zzavar-E in 40/12 - ZUJF, v nadaljevanju ZJU) v povezavi s 25. členom Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS in 81/19) Urad Vlade RS za komuniciranje, Gregorčičeva 25, 1000 Ljubljana

objavlja prosto uradniško delovno mesto za **DOLOČEN ČAS** za delo na projektu Predsedovanje Republike Slovenije Svetu Evropske unije

**PODSEKRETAR** (šifra 159) v Oddelku za odnose z mediji, **za čas od predvidoma 1. 9. 2020 do 31. 3. 2022,** ki bo opravljal naslednje naloge:

* samostojno oblikovanje ključnih sistemskih rešitev in drugih najzahtevnejših gradiv,
* neposredna pomoč pri vodenju strokovnih nalog na delu delovnega področja urada,
* usklajevanje in izvajanje najzahtevnejših nalog priprave in izvedbe projekta predsedovanja Republike Slovenije Svetu EU v drugi polovici 2021,
* avdio-video snemanje in editiranje,
* priprava video vsebin za klasične in digitalne komunikacijske kanale in orodja,
* upravljanje spletnih kanalov komunikacije (družbena omrežja, spletne strani),
* skrb za predstavitev Republike Slovenije, odnosi z javnostmi, zagotavljanje informacij s področja predsedovanja Republike Slovenije Svetu EU,
* samostojno oblikovanje grafičnih rešitev za klasične in digitalne komunikacijske kanale in orodja,
* izvedba in sodelovanje pri drugih najzahtevnejših komunikacijskih nalogah povezanih s predsedovanjem Republike Slovenije Svetu EU in spletnim komuniciranjem državne uprave,
* samostojna priprava analiz, poročil, opomnikov, sporočil za javnost in drugih zahtevnih gradiv,
* vodenje in sodelovanje v najzahtevnejših projektnih skupinah.

Kandidati, ki se bodo prijavili na prosto delovno mesto, morajo izpolnjevati naslednje pogoje:

- visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja),

- najmanj 6 let delovnih izkušenj,

- osnovna raven znanja angleškega jezika,

- znanje uradnega jezika,

- državljanstvo Republike Slovenije,

- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev.

- zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe, in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Na podlagi tretjega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialistični študij.

**Prijava mora vsebovati:**

1. Izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum zaključka izobraževanja ter ustanova, na kateri je bila izobrazba pridobljena.

2. Izjavo o pridobljenih delovnih izkušnjah, v kateri kandidat navede datum sklenitve in datum prekinitve delovnega razmerja (oziroma opravljanja dela) pri posameznem delodajalcu ter na kratko opiše delo.

3. Pisno izjavo o znanju angleškega jezika na osnovni ravni.

4. Izjavo kandidata, da:

- je državljan Republike Slovenije;

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev;

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

5. Izjavo, da za namen tega natečajnega postopka dovoljuje Uradu Vlade RS za komuniciranje pridobitev podatkov iz 1., 2. in 4. točke iz uradne evidence.

Zaželeno je, da prijavo kandidat odda na priloženem obrazcu in v njej poleg formalne izobrazbe navede tudi druga znanja in veščine, ki jih je pridobil. Kandidat naj prijavi priloži kratek življenjepis.

Prednost pri izbiri bodo imeli kandidati s poznavanjem in izkušnjami na področju priprave video vsebin za klasične in digitalne komunikacijske kanale in orodja.

Z izbranim kandidatom bo sklenjena pogodba o zaposlitvi za **določen čas** dela na projektu Predsedovanje Republike Slovenije Svetu Evropske unije **od predvidoma 1. 9. 2020 do 31. 3. 2022 s polnim delovnim časom.** Izbrani kandidat bo delo opravljal na uradniškem delovnem mestu podsekretar. Izbrani kandidat ne bo imenovan v uradniški naziv, pravice in dolžnosti pa se mu določijo glede na uradniški naziv podsekretar. Izbrani kandidat bo delo opravljal v prostorih Urada Vlade RS za komuniciranje, Gregorčičeva 25, 1000 Ljubljana oz. v drugih uradnih prostorih, kjer Urad opravlja svoje naloge. Zaposlitev se financira iz sredstev za projekt »Predsedovanje Republike Slovenije Svetu Evropske unije 2021.«

Kandidati vložijo prijavo v pisni obliki, ki jo pošljejo v zaprti ovojnici z označbo »prijava podsekretar«, na naslov: Urad Vlade RS za komuniciranje, Gregorčičeva 25, 1000 Ljubljana, in sicer **v roku 7 dni od objave** na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [gp.ukom@gov.si](mailto:gp.ukom@gov.si), pri čemer veljavnost prijave ni pogojena z elektronskim podpisom. V primeru elektronske prijave morajo kandidati v zadevo elektronskega sporočila vpisati »prijava podsekretar«.

**Izbira kandidata, s katerim bo sklenjena pogodba o zaposlitvi, bo opravljena v skladu s 24. členom ZDR-1, ki določa, da ima delodajalec ob upoštevanju zakonskih prepovedi pravico do proste odločitve, s katerim kandidatom, ki izpolnjuje pogoje za opravljanje dela, bo sklenil pogodbo o zaposlitvi**. Kandidati bodo o izbiri pisno obveščeni najkasneje v roku 8 dni po opravljeni izbiri. Kandidatom, ki bodo prijavo poslali v elektronski obliki, bo obvestilo poslano na elektronski naslov, s katerega je kandidat poslal prijavo za zaposlitev.

Dodatne informacije o postopku daje Stanka Lamut Galič, telefon: 01/478-26-02, o vsebini dela pa Branko Vidrih, telefon: 01/478-26-32, vsak delavnik od 9.00 do 11.00 ure.

V besedilu javne objave so izrazi, zapisani v moški spolni slovnični obliki, uporabljeni kot nevtralni za moške in ženske.

mag. Uroš Urbanija

v. d. direktorja